钦定古今图书集成/明伦汇编/闺媛典/第315卷 > 皇清四十八 > 徐行弟妻顾氏
## 钦定古今图书集成/明伦汇编/闺媛典/第315卷 > 皇清四十八 > 徐行弟妻顾氏

按《镇江府志》：“顾氏，丹徒人，诸生徐行弟妻。行弟少工制举业，与顾相敬爱。寻疾革，持顾曰：‘吾死若奈何’？顾曰：‘微孀姑，即当从君地下。今则勉为君送亲终老，忍有他意乎’？” 行弟殁，顾年二十二，无子女，抚侄兼生为己子。事孀姑终，守节四十馀年。